

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā  |

 **32.**

**Par lokālplānojuma izstrādes uzsākšanu zemes vienībai**

**Rīgas ielā 98, Ikšķilē, Ogres nov. ar mērķi grozīt teritorijas plānojumu**

2024. gada 8. jūlijā Ogres novada pašvaldībā (turpmāk – Pašvaldība) saņemts V.K. (turpmāk arī – Iesniedzēja) iesniegums (reģistrēts Pašvaldībā ar Nr. 2-4.2/1866), kurā lūgts pieņemt lēmumu par lokālplānojuma izstrādi zemes vienībai Rīgas ielā 98, Ikšķilē, Ogres nov., kadastra Nr. 7494 015 0016 (turpmāk – Zemes vienība) (3,12 ha). Saskaņā ar iesniegumā norādīto informāciju lokālplānojuma mērķis ir veidot savrupmāju apbūvi, samazinot Ikšķiles novada teritorijas plānojumā noteikto minimālo zemesgabalu platību, kā arī detalizēt transporta inženierinfrastruktūras risinājumus.

Saskaņā ar Tīnūžu pagasta zemesgrāmatas nodalījumu Nr. 1303īpašumtiesības uz īpašumu Rīgas ielā 98, Ikšķilē, Ogres nov., kadastra Nr. 77494 015 0016, ir nostiprinātas V.K. Minētā nekustamā īpašuma sastāvā ietilpst Zemes vienība ar kadastra apzīmējumu 7494 015 0016.

Atbilstoši Ikšķiles novada pašvaldības 2021. gada 27. janvāra saistošo noteikumu Nr. 2/2021 “Ikšķiles novada teritorijas plānojuma teritorijas izmantošanas un apbūves noteikumi un grafiskā daļa”[[1]](#footnote-1) (turpmāk – SN2/2021) pielikumam “Ikšķiles novada Ikšķiles pilsētas funkcionālā zonējuma karte”[[2]](#footnote-2) Zemes vienībai noteikta funkcionālā zona Savrupmāju apbūves teritorija (DzS2). Zemes vienība robežojas ar Savrupmāju apbūves teritoriju (DzS2), Lauksaimniecības teritoriju (L). Pretējā ielas pusē ir Savrupmāju apbūves teritorija (DzS) un Publiskās apbūves teritorija (P) (Ikšķiles brīvā skola), kurai noteikts teritorijas ar īpašiem noteikumiem statuss – TIN4, t.i. Vietējas nozīmes kultūrvēsturiska teritorija. Zemes vienība ir iekļauta ainaviski vērtīgā teritorijā “Daugavas krasta ainava” (TIN5).

Atbilstoši SN2/2021 Teritorijas izmantošanas un apbūves noteikumu (turpmāk – TIAN) 191. punktam funkcionālajā zonā Savrupmāju apbūves teritorijas (DzS2) noteikta savrupmāju apbūve, ar maksimālo stāvu skaitu 2 un minimālo jaunveidojamās zemesgabala platību 2400 m2. Atbilstoši TIAN 158. punktam funkcionālajā zonā Savrupmāju apbūves teritorija (DzS) pieļaujama dzīvojamo māju apbūve ar stāvu skaitu 2 un minimālo jaunveidojamā zemesgabala platību 1200 m2.

Lokālplānojuma teritorijā nav pieejami centralizēti ūdensapgādes un kanalizācijas tīkli.

Atbilstoši Teritorijas attīstības plānošanas likuma (turpmāk – Likums) 24. panta otrajai daļai lokālplānojumā var grozīt vietējās pašvaldības teritorijas plānojumu, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju.

 Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 33. punktu lokālplānojumu izstrādā teritoriāli vienotai teritorijai, pamatojoties uz pašvaldības ilgtspējīgas attīstības stratēģiju, pašvaldības teritorijas plānojumu un ņemot vērā normatīvajos aktos par teritorijas plānošanu, izmantošanu un apbūvi noteiktās prasības, kā arī blakus esošo pašvaldību plānošanas dokumentus.

Ņemot vērā minēto, Pašvaldība secina, ka Iesniedzēja ierosinājums lokālplānojuma izstrādei atbilst SN2/2021 un teritorijas attīstības plānošanas jomu regulējošajiem normatīvajiem aktiem.

Pamatojoties uz Teritorijas attīstības plānošanas likuma 23. panta ceturto daļu un 24. pantu, Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 33., 34., 75. un 76. punktu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Atļaut uzsākt lokālplānojuma zemes vienībai Rīgas ielā 98, Ikšķilē, Ogres nov. ar mērķi grozīt teritorijas plānojumu, (turpmāk – Lokālplānojums), izstrādi.
2. Apstiprināt Lokālplānojuma izstrādes darba uzdevumu (1. pielikums).
3. Apstiprināt par Lokālplānojuma izstrādes vadītāju Ogres novada pašvaldības Centrālās administrācijas Attīstības un plānošanas nodaļas telpisko plānotāju.
4. Noslēgt starp Pašvaldību un Lokālplānojuma izstrādes ierosinātāju V.K. līgumu par Lokālplānojuma izstrādi un finansēšanu (2. pielikums) sešu nedēļu laikā pēc lēmuma stāšanās spēkā.
5. Noteikt, ka šis lēmums zaudē spēku, ja netiek izpildīts tā 4. punkts.
6. Uzdot Lokālplānojuma izstrādes vadītājam:

**6.1.** piecu darbdienu laikā pēc šī lēmuma stāšanās spēkā nodrošināt paziņojuma par Lokālplānojuma izstrādes uzsākšanu un šī lēmuma ievietošanu Teritorijas attīstības plānošanas informācijas sistēmā, kā arī publicēšanu Pašvaldības oficiālajā tīmekļvietnē;

**6.2.** nodrošināt šā lēmuma 6.1. punktā minētā paziņojuma publicēšanu Pašvaldības informatīvā izdevuma tuvākajā numurā.

1. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/112475> [↑](#footnote-ref-1)
2. <https://tapis.gov.lv/tapis/lv/downloads/112463> [↑](#footnote-ref-2)